title: Decizia (UE) 2019/105 a Consiliului din 20 decembrie 2018 privind poziția care urmează să fie adoptată, în numele Uniunii Europene, în cadrul Consiliului de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte, referitor la prelungirea Planului de acțiune UE-Israel

text:
                  24.1.2019

                  RO

                  Jurnalul Oficial al Uniunii Europene

                  L 21/64

         DECIZIA (UE) 2019/105 A CONSILIULUI
         din 20 decembrie 2018
         privind poziția care urmează să fie adoptată, în numele Uniunii Europene, în cadrul Consiliului de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte, referitor la prelungirea Planului de acțiune UE-Israel
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 217 coroborat cu articolul 218 alineatul (9),
         având în vedere propunerea Comisiei Europene și a Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte (1), a intrat în vigoare la 1 iunie 2000.

                     (2)

                     În temeiul articolului 69 din acord, Consiliul de asociere poate să adopte decizii și să formuleze recomandări oportune.

                     (3)

                     Consiliul de asociere urmează să adopte, prin procedură scrisă, recomandarea privind prelungirea Planului de acțiune UE-Israel.

                     (4)

                     Este oportun să se stabilească poziția care urmează să fie adoptată în numele Uniunii în cadrul Consiliului de asociere, deoarece recomandarea va produce efecte juridice.

                     (5)

                     Prelungirea pentru o perioadă de trei ani a Planului de acțiune UE-Israel va oferi părților posibilitatea deplină de a-și continua cooperarea în următorii ani, inclusiv prin eventuala negociere a priorităților parteneriatului,

               ADOPTĂ PREZENTA DECIZIE:

            Articolul 1
            Poziția care urmează să fie adoptată, în numele Uniunii Europene, în cadrul Consiliul de asociere înființat prin Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte, se bazează pe proiectul de recomandare a Consiliului de asociere atașat la prezenta decizie.

            Articolul 2
            Prezenta decizie intră în vigoare la data adoptării.

            Adoptată la Bruxelles, 20 decembrie 2018.

                  Pentru Consiliu

                  Președintele

               E. KÖSTINGER

            (1)  JO L 147, 21.6.2000, p. 3.

            PROIECT
            RECOMANDAREA NR. 1/2018 A CONSILIULUI DE ASOCIERE UE-ISRAEL
            din …
            privind aprobarea prelungirii Planului de acțiune UE-Israel
            CONSILIUL DE ASOCIERE UE-ISRAEL,
            având în vedere Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte (1),
            întrucât:

                        (1)

                        Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Statul Israel, pe de altă parte („Acordul euro-mediteraneean”), a fost semnat la Bruxelles la 20 noiembrie 1995 și a intrat în vigoare la 1 iunie 2000.

                        (2)

                        Articolul 69 din Acordul euro-mediteraneean conferă Consiliului de asociere competența de a adopta decizii și de a formula recomandări oportune.

                        (3)

                        Articolul 10 din Regulamentul de procedură al Consiliului de asociere prevede posibilitatea de a adopta decizii sau recomandări prin procedură scrisă între sesiuni, în cazul în care părțile convin astfel.

                        (4)

                        Prelungirea pentru o perioadă de trei ani a Planului de acțiune UE-Israel va oferi părților posibilitatea de a-și continua cooperarea în următorii ani, inclusiv prin eventuala negociere a priorităților parteneriatului,

                  ADOPTĂ PREZENTA RECOMANDARE:

               Articolul 1
               Consiliul de asociere, acționând prin procedură scrisă, recomandă ca Planul de acțiune UEIsrael să fie prelungit pentru o perioadă de trei ani de la data adoptării prelungirii.

               Articolul 2
               Prezenta recomandare intră în vigoare la data adoptării.

               Adoptată la …, […].

                     Pentru Consiliul de asociere UE-Israel

                     Președintele

               (1)  JO L 147, 21.6.2000, p. 3.